คราวที่แล้วที่มาทานสาขานี้รู้สึกว่ารสชาติทั่วๆไป ไม่ได้ประทับใจมาก แต่คราวนี้กลับมาทานอีกเนื่องจากทีมในที่ทำงานลงความเห็นว่าอยากกินอาหารทะเล และภายใน CentralWorld คงนึกถึงร้านไหนไปไม่ได้นอกจากร้านแหลมเจริญซีฟู้ด เนื่องจากไปเป็นสิบคนเลยโทรไปจองโต๊ะไว้ก่อน พอไปถึงทางพนักงานก็จัดโต๊ะรอไว้เรียบร้อยแล้ว เมนูร้านนี้ค่อนข้างเยอะ  เน้นๆอาหารทะเล วันที่ไปมีคนช่วยกันกินเยอะเลยสั่งได้หลายอย่างหน่อย ^^

โดยรวมอาหารอร่อยสดทุกอย่างเลย  อาหารที่สั่งมาเป็นจานค่อนข้างใหญ่เลยล่ะ และด้วยความที่สั่งหลายอย่าง สุดท้ายทุกคนอิ่มอืดกันไปถ้วนหน้า 

จากอาหารที่สั่งก็อร่อยหมดนะ แต่ถ้าให้เลือกจานเด็ดเราชอบข้าวผัดปู, ปลากระพงทอดน้ำปลา, กุ้งใหญ่ผัดพริกเกลือ และออส่วนหอยนางรม เป็นพิเศษ 

ราคาอาหารแต่ละอย่างดูได้จากในใบเสร็จเลย การบริการเฉยๆ พนักงานร้านนี้ดูเครียดนิดๆแฮะไม่ค่อยยิ้มแย้ม แต่ก็บริการโอเค ถ้าไม่ติดว่าราคาออกจะแพงไปสักหน่อยก็จะให้ไป 5 ดาวละนะ กับคุณภาพที่ได้วันนี้ของสาขานี้ ที่ดีกว่าครั้งก่อนที่เคยรีวิวไว้ 

ปล. ร้านนี้มี Service Charge แต่ไม่มี VAT 